Paterna obri hui el termini per a sol·licitar el Xec Bebé de 300€ que ajudarà a les famílies i impulsarà el comerç local
04/05/2021

# Paterna obri hui el termini per a sol·licitar el Xec Bebé de 300€ que ajudarà a les famílies i impulsarà el comerç local

[![Paterna abre hoy el plazo para solicitar el Cheque Bebé de 300€ que ayudará a las familias e impulsará el comercio local](/images/noticias/2021/05/7180/7180_lg.jpg)](/images/noticias/2021/05/7180/7180_lg.jpg)

04.05.2021

Des de hui i fins al 30 de novembre d'enguany poden sol·licitar aquesta ajuda les famílies paterneres de nascuts, adoptats o acollits entre l'1 d'octubre de 2020 i el 31 d'octubre de 2021, sempre que els pares/mares/adoptants/acollidors estiguen empadronats a Paterna més de mig any

L'Ajuntament de Paterna ha obert hui la sisena convocatòria del Xec Bebé, l'ajuda municipal de 300 euros que l'Equip de Govern socialista va posar en marxa en 2015 per a ajudar a les famílies paterneras amb les despeses que suposa l'arribada d'un nou membre i incentivar, al mateix temps, les compres en el comerç local.  
  
D'aquesta manera, des de hui 4 de maig i fins al 30 de novembre d'enguany podran sol·licitar aquesta ayuda les families paterneres de nascuts/as, adoptats/as o acollits/as entre l'1 d'octubre de 2020 i el 31 d'octubre de 2021, sempre que els pares/mares/adoptants/acollidors estiguen empadronats a Paterna més de mig any.  
  
Els interessats a demanar el Xec Bebé hauran d'emplenar la sol·licitud telemàticament des de la seu electrònica de la web municipal www.paterna.es, en l'apartat Ajudes i Subvencions.  
  
Les sol·licituds s'avaluaran i es verificarà el compliment dels requisits, resolent-se la concessió de l'ajuda per decret. Una vegada concedida, l'Ajuntament contactarà amb els beneficiaris perquè recullen una targeta de BBVA, entitat col·laboradora, per import de 300 euros i que es podrà canviar en els comerços locals adherits a aquesta iniciativa.  
  
El Xec Bebé ha de gastar-se en qualsevol dels comerços adherits a aquesta campanya, que poden consultar-se a través de l'enllaç https://www.paterna.es/cheque-bebe/#comerços  
  
L'Equip de Govern socialista ha destinat una partida pressupostària de 150.000 euros per a aquesta nova convocatòria, estimant que més de mig miler de famílies de la ciutat podran beneficiar-se d'aquesta ajuda, com en anteriors convocatòries.